Държавен вестник, бр. 16, 2019 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  16
другите структурни звена в администрацията 
на Висшия съдебен съвет;
з) изготвя проекти на решения за предос-
тавяне или за отказ за предоставяне на дос-
тъп до обществена информация по Закона за 
достъп до обществена информация въз основа 
на предоставено мотивирано становище от 
съответната дирекция и/или комисия за на-
личието на информацията и нейния характер;
2. във връзка с нормативната дейност:
а) участва в подготовката на проекти на 
нормативни актове по прилагането на Закона 
за съдебната власт, които са от компетент-
ността на пленума на Висшия съдебен съвет; 
б) участва в изготвянето на становищата 
на пленума и на колегиите на Висшия съде-
бен съвет по нормативни актове, които се 
отнасят до съдебната система и са внесени 
за утвърждаване или съгласуване от Висшия 
съдебен съвет;
в) изготвя проекти на становища до Кон-
ституционния съд по дела, по които Висшият 
съдебен съвет е конституиран като заинтере-
сована страна;
3. във връзка с процесуалното представи-
телство на Висшия съдебен съвет:
а) изготвя искови молби, жалби, възраже-
ния, отговори и писмени бележки по съдебни 
производства, в които Висшият съдебен съвет, 
съответната колегия или главният секретар 
на Висшия съдебен съвет е страна, и осигу-
рява участие на упълномощен процесуален 
представител;
б) изготвя жалби, възражения и станови-
ща до административни органи и участва в 
административни производства пред тях по 
пълномощие на пленума или колегиите;
в) изготвя проекти на становища по об-
съждани въпроси от пленумите на Върховния 
касационен съд и Върховния административен 
съд, свързани с организацията на съдебната 
власт;
4. във връзка с управлението на цикъла 
на обществените поръчки:
а) координира, администрира и контролира 
цялостния процес по планиране и провеждане 
на обществените поръчки на Висшия съдебен 
съвет съобразно Вътрешните правила за упра-
вление на цикъла на обществените поръчки;
б) координира и организира и всички дей-
ности във връзка с подготовката за възлагане 
на обществени поръчки;
в) съвместно със структурното звено – зая-
вител, разработва документи по процедурите 
за възлагане на обществени поръчки;
г) координира процеса на провеждането 
на процедурите и възлагането на обществе-
ни поръчки в съответствие с нормативните 
изисквания и приложимите правила за об-
ществените поръчки;
д) изготвя проекти на договори за възла-
гане на обществени поръчки и организира 
сключването им;
е) води регистър на проведените проце-
дури за възлагане на обществени поръчки 
през съответната година, води и съхранява 
досиета на проведените процедури за възла-
гане на обществени поръчки и организира 
архивирането им съобразно действащите 
Вътрешни правила за управление на цикъла 
на обществените поръчки;
ж) подготвя становища във връзка с при-
лагането на Закона за обществените поръчки 
и свързаните с него подзаконови нормативни 
актове;
з) подготвя и изпраща за публикуване в нор-
мативно установените срокове необходимата 
информация при възлагането на обществените 
поръчки до Агенцията по обществените поръч-
ки и до „Официален вестник“ на Европейския 
съюз в приложимите случаи;
и) оказва методическа помощ на остана-
лите структурни звена във Висшия съдебен 
съвет по въпроси, свързани с организирането 
и провеждането на процедури по Закона за 
обществените поръчки и възлагането на об-
ществени поръчки;
й) участва в разработването на вътрешните 
правила по Закона за обществените поръчки 
и подзаконовите нормативни актове по при-
лагането му;
к) води и поддържа регистър на договорите, 
сключени от Висшия съдебен съвет;
5. във връзка с дисциплинарната дейност:
а) подпомага комисиите по дисципли-
нарните производства към колегиите при 
разглеждане на предложенията от органите и 
лицата по чл. 312 от Закона за съдебната власт 
за налагане на дисциплинарни наказания и 
при разглеждане на постъпилите заповеди на 
административни ръководители за налагане 
на дисциплинарни наказания „забележка“ на 
съдии, прокурори и следователи;
б) поддържа и актуализира следните ре-
гистри по колегии: вътрешен регистър на 
дисциплинарните дела; публичен регистър 
на дисциплинарните производства по Закона 
за съдебната власт; вътрешен регистър на 
наказателни производства, по които като об-
виняеми са привлечени съдия, прокурор или 
следовател; вътрешен регистър на заповедите 
на административни ръководители по чл. 327 
от Закона за съдебната власт;
в) създава досиета по образуваните дис-
циплинарни дела и преписки по заповеди на 
административни ръководители и води цялата 
кореспонденция по движението им;
г) подпомага дисциплинарните състави към 
съответните колегии при осъществяването на 
правомощията им;